Il
document finâl de comission ministeriâl francese su la
trasformazion dal audiovisîf public al previôt di infuartî la
“vocazion regjonâl” di France 3.
Plui in detai, si ponte a moltiplicâ par trê i spazis dedicâts ai
programs regjonâi in onde su chest canâl che cussì a passaressin
di dôs a sîs oris in dì. Pe Federazion des Regjons e dai Popui
Solidaris – che e met adun moviments politics espression des
comunitâts alsazianis, baschis, bretonis, catalanis, corsis,
ocitanis e savoiardis dal stât francês – la riforme e larès
ancje te direzion juste se nol fos che lis misuris proponudis a son
masse clipis. Juste par fâ un pâr di esemplis, lis sîs oris
“regjonâls” proponudis a son mancul di ce che si spietavisi e
lis lenghis propriis no son tignudis in nissune considerazion. La
Federazion e domande che almancul il 25% dai programs al sedi intes
lenghis propriis e che si ledi daûr dal model de television corse
Via Stella
che e trasmet par vincjedôs oris in dì e che e invistìs massime su
programs produsûts di societâts di chel teritori.
Font:
Federation RPS,
26/07/18
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lij_Latn fur_Latn fur_Latn fra_Latn fra_Latn unk